**«Бадамша мектеп-бөбекжай-бақшасы» КММ- нің 2023-2024 оқу жылындағы мектеп психологінің аутодеструктивті мінез-құлықтың алдын алу, тәуекел тобында, мектепішілік есепте тұрған, ПБ есепте тұрған оқушылармен жүргізілген жұмыстары туралы талдау**

**ЕСЕБІ**

Мектеп директоры бекіткен жоспарға сәйкес мектепте кәмелетке толмағандар арасында суицидтің алдын алу, және қыйын балалармен жұмыстар жүргізілуде. Мектепте мобильді топ құрылды, құрамында директор, психолог, тәрбие ісі жөніндегі орынбасарлары, әлеуметтік педагог, медицина қызметкері, ИДН инспекторы және 3 мұғалім.

Ақтөбе облысының білім басқармасының жоспары мен ұсыныстары бойынша диагностикалық әдістер жүргізілді: Стотт картасы, DASS депрессия, үрей мен күйзеліс шкаласы, Зунге шкаласы. 10-11 сыныптар үшін Спилберг әдісі, «Тәуекел тобы» оқушылармен,мектепішілік есепте тұрған ,ПБ есепте тұрғаноқушылармен «Психикалық Айзенк жағдайының өзін-өзі бағалауы», «Егер сіз қиын жағдайға тап болсаңыз» сауалнамасы. «Ағаштағы менің бейнем» әдісі, «Менің отбасым» диагностикасы арқылы жұмыс жүргізілді. Жұмыс нәтижесінде ауытқушылық байқалмады, алдағы уақытта бақылау жалғастырылып, профилактикалық шаралар жүргізіледі. Оқушылар арасындағы қорлаудың, кибербуллингтің және зорлық-зомбылықтың алдын алу мақсатында «Мы против Буллинга », жасөспірімдерге арналған психологтың кеңестері бейнебаян және «Қақтығыссыз орта құруды үйрену: қорлаудың бір түрі ретіндегі» презентация көрсетілді. «Зорлық-зомбылыққа қарсымыз» деген тақырыппен мектептің Instagram әлеуметтік желісінде видеопрезентация жарияланды.

Оқушыларды өзін және қоршаған әлемді жағымды қабылдауға, эмоционалдық күйін жаттықтыруға арналған: «Жол іздеуші», «Құпия дос», «Перспектива», «Ұйқыдағы қала», «Емтихан» психологиялық іс-шаралар, бақылау жаттығулары ұйымдастырылды. Сонымен қатар «Адам өміріндегі құндылықтар», «Жан жылуы», «Отбасы -бақыт мекені», «Менің бейнем» деген тақырыптарда тренинг ұйымдастырылды.

2023 жылдың қыркүйегінде агрессивті және дұшпандық реакцияларын анықтау үшін Басса-Дарки диагностикасы жүргізілді, оған 6-11 сыныптардың 219 оқушысы қатысты.

2023 жылдың қазан-қараша айында DASS сауалнамасы: психологиялық күйзелісті бағалайтын және депрессияны, алаңдаушылықты және стрессті диагностикалауға арналған өзін-өзі есеп берудің үш шкаласын қамтитын «Тәуекел» тобында тұрған оқушылардан алынды. Нәтижесінде оқушылардың

депрессия шкаласы дисфория қалыпты, апатия және ангедонияның психикалық күйлері қалыпты дейгейде екендігі айқындалды. Сауалнама нәтижесінде жоғары шкаланы көрсеткен оқушы болған жоқ.

2024 жылдың наурыз айында 5-11 сынып оқушылары арасында әлімжеттік, буллинг, зорлық-зомбылық жағдайларын анықтау мақсатында 191 оқушыдан (google) нұсқада сауалнама өткізілді. Сауалнама нәтижесінде девиантты, агресивті оқушы тіркелген жоқ.

2024 жылдың сәуір айында суицидті және жағымсыз ағымдарды насихаттайтын әлеуметтік желілердің интернет қауымдастықтарын анықтауға араналған 5-8 сынып оқушылары арасында 144 оқушыға сауалнама жүргізілді. Сауалнама нәтижесінде суицидті және жағымсыз ағымдарды насихаттайтын факторлары тіркелген жоқ.

2024 жылдың ақпан айында кәсіби бағыт-бағдар беру мақсатында Климовтың «Сіздің кәсіби құзіреттілігіңіз?» диагностикасы жүргізілді. Диагностика нәтижесімен оқушылар және сынып жетекшілері таныстырылды.

1-сынып оқушылары арасында ата-аналар жиналыстары өткізілді. «Отбасы және отбасы құндылықтары» тақырыбында мектепалды даярлық сыныптары, ата-аналар мен мұғалімдерге арналған нұсқаулықтар әзірленіп, түсіндірме жұмыстары жүргізілді.

Мектепте жеке психолог кабинеті бар. Кеңседе сенім телефоны орнатылған, жауапты тұлғаны тағайындау туралы мектептен бұйрық бар, кабинеттің жанында оқушылар мен ата-аналарға арналған ақпараттық стенд бар, оған сенім жәшігі бекітілген, өтініштер аптасына бір рет қабылданады.

Күн сайын 1 және 2-ші ауысымдар басталар алдында мектеп психологы мен әлеуметтік педагогы оқушыларды және олардың эмоционалдық жағдайын бақылайды.

**2024-2025 оқу жылына арналған күтілетін нәтиже:**

- білім беру процесіне қатысушылардың психологиялық денсаулығын сақтау және нығайту;

- оқушыларға табысты әлеуметтену үшін қажетті психологиялық білімдерді, дағдылар мен дағдыларды меңгеруге көмектесу;

- жаңадан қабылданған оқушылармен бейімдеу жұмыстарын жүргізу;

- балалардың тұлғалық дамуындағы мүмкін болатын қиындықтарды уақтылы анықтау және алдын алу (оқу үрдісін сүйемелдеу – диагностикалық минимум, түзету-дамыту жұмыстары, кеңес беру);

- ұжымда психологиялық климат құру және қолдау, педагогтардың психологиялық-педагогикалық құзыреттілігін дамыту;

- ата-ананың құзыреттілік деңгейін арттыру, баланың дамуына оңтайлы жағдай жасауда ата-ананың рөлін белсендіру.

Педагог-психолог: Тайжан А.Ж